EkBass/fiwiki-20250220-pages-articles huggingface dataset:
Nikópoli

Nikópoli (, ) on Kreikan kylä, joka kuuluu hallinnollisesti Prévezan kuntaan, Prévezan alueyksikköön ja Epeiroksen alueeseen. Kylän väkiluku on 309 (vuonna 2011). Nikópolin kylä sijaitsee noin 7,5 kilometriä Prévezan kaupungista pohjoiseen. Kylän alkuperäinen nimi on Smyrtoúla (Σμυρτούλα). Nykyisen nimensä se on ottanut vuonna 1965 antiikin aikaisesta Nikopoliin kaupungista, jonka rauniot sijaitsevat kylän ympärillä. Arkeologinen alue on kylän tärkein nähtävyys. Kylän eteläpuolella Prévezaan johtavan tien varressa toimii alueen löydöksiä esittelevä Nikopoliin arkeologinen museo. Nikópoli muodostaa myös laajemman kyläyhdyskunnan (Τοπική Κοινότητα Νικοπόλεως, Topikí Koinótita Nikopóleos), johon kuuluu varsinaisen Nikópolin kylän lisäksi Mázoman kylä. Koko yhdyskunnan väkiluku on 329. == Lähteet == == Aiheesta muualla == Luokka:Epeiroksen kylät Luokka:Préveza
Ólynthos

Ólynthos () on Kreikan kylä, joka sijaitsee Chalkidikín niemimaalla. Se kuuluu hallinnollisesti Polýgyroksen kuntaan, Chalkidikín alueyksikköön ja Keski- Makedonian alueeseen. Ólynthos muodostaa oman kyläyhdyskuntansa (Τοπική Κοινότητα Ολύνθου, Topikí Koinótita Olýnthou). Kylän väkiluku on 1 111 (vuonna 2011). Ólynthoksen kylä sijaitsee Kassándran niemen juuressa linnuntietä noin 13 kilometriä lounaaseen alueyksikön pääkaupungista Polýgyroksesta ja noin 52 kilometriä kaakkoon Thessalonikista. Kylä on perinyt nimensä antiikin ajan Olynthoksen kaupungista, jonka arkeologinen alue sijaitsee aivan kylän itäpuolella. Kylässä toimii alueen löydöksiä esittelevä Ólynthoksen arkeologinen museo. == Lähteet == Luokka:Keski-Makedonian kylät Luokka:Polýgyros
Portochéli

Portochéli () eli Pórto Chéli (Πόρτο Χέλι, myös Pórto Héli) on Kreikan kylä, joka kuuluu hallinnollisesti Ermionídan kuntaan, Argoliksen alueyksikköön ja Peloponnesoksen alueeseen. Aiemmin kylä kuului Kranídin kuntaan ja vuodesta 2011 lähtien Ermionídan kunnan Kranídin kunnallisyksikköön. Kylän väkiluku on 1 817 (vuonna 2011). Portochéli sijaitsee lahdenpohjukassa Peloponnesoksen niemimaan itäosassa lähellä Argoliin niemimaan eteläkärkeä. Kylässä on satama, joka on paikallisesti merkittävä ja suosittu huvivenesatama. Portochéli on alun perin kalastajakylä. Se alkoi kehittyä lomakohteena 1970-luvulla, ja nykyisin seutu on suosittua turistialuetta sekä ateenalaisten että muualta tulleiden keskuudessa. Monilla ateenalaisilla on seudulla kesäasunto. Portochéli muodostaa myös laajemman kyläyhdyskunnan (Δημοτική Κοινότητα Πορτοχελίου, Dimotikí Koinótita Portochelíou), johon kuuluvat varsinaisen Portochélin kylän lisäksi kylät Ágios Aimilianós, Chinítsa, Kósta ja Ververoúda sekä Chinítsan saari. Koko yhdyskunnan väkiluku on 2 133. Myös Kóstan kylässä on satama, josta on yhteys kylän edustalla sijaitsevalle Spétseen saarelle. Portochélissä on vanha, lakkautettu Portochélin lentokenttä. == Lähteet == == Aiheesta muualla == Luokka:Ermionída Luokka:Peloponnesoksen kylät
Sagkrí

Sagkrí (; myös Sangrí) on Kreikan kyläyhdyskunta (Τοπική Κοινότητα Σαγκρίου, Topikí Koinótita Sagkríou), joka sijaitsee Náxoksen saarella Kykladeilla. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Aiemmin kyläyhdyskunta kuului Náxoksen kuntaan ja vuodesta 2011 lähtien Náxoksen ja Pienten Kykladien kunnan Náxoksen kunnallisyksikköön. Kyläyhdyskunnan väkiluku on 537 (vuonna 2011). Sagkrín kyläyhdyskunta sijaitsee Náxoksen saaren keskiosissa noin 12 kilometriä kaakkoon saaren pääkaupungista Náxoksen kaupungista eli Chórasta. Kyläyhdyskunnan suurin kylä on Áno Sagkrí (”Ylempi Sagkrí”), jonka väkiluku on 210. Muut kylät ovat Kanakári (49 asukasta), Kastráki (158), Káto Sagkrí (”Alempi Sagkrí”, 27) ja Mikrí Vígla (Mikrí Vívla, 93). Lisäksi kyläyhdyskuntaan kuuluu asumaton Panagían saari. Kylien vanha rakennuskanta on arkkitehtuuriltaan keskiaikaista, ja alueella on useita bysanttilaisaikaisia kirkkoja. Sagkrí tunnetaan ennen kaikkea siellä sijaitsevista antiikin aikaisista Demeterin temppelin raunioista, jotka sijaitsevat Gýroulaksessa. Niiden lähellä toimii Gýroulaksen arkeologinen museo Sagkríssa. Temppelin lähellä on Pyhän Johanneksen (Ágios Ioánnis) kirkko. Áno Sagkríssa on 1000-luvulla rakennettu Pyhän Nikolaoksen (Ágios Nikólaos) kirkko. Pyhän Eustratioksen (Ágios Efstrátios) luostarissa toimii kansatieteellinen museo. == Lähteet == == Aiheesta muualla == Luokka:Etelä-Egean saarten kylät Luokka:Náxos
Stágira

Stágira () tai Stágeira (Στάγειρα) on Kreikan kylä, joka sijaitsee Chalkidikín niemimaalla Makedoniassa. Se kuuluu hallinnollisesti Aristotéliin kuntaan, Chalkidikín alueyksikköön ja Keski-Makedonian alueeseen. Aiemmin kylä kuului Stágira-Ákanthoksen kuntaan ja vuodesta 2011 lähtien Aristotéliin kunnan Stágira-Ákanthoksen kunnallisyksikköön. Stágira muodostaa oman kyläyhdyskuntansa (Τοπική Κοινότητα Σταγίρων, Topikí Koinótita Stagíron). Kylän väkiluku on 352 (vuonna 2011). Stágira sijaitsee linnuntietä noin 31 kilometriä itäkoilliseen alueyksikön pääkaupungista Polýgyroksesta ja noin 70 kilometriä itään Thessalonikista. Kylä on ottanut nimensä antiikin ajan Stageiran kaupungilta, joka sijaitsi kuitenkin eri paikassa, noin kahdeksan kilometriä pohjoiskoilliseen lähellä nykyistä Olympiádan kylää. Stágirassa on antiikin Stageirasta kotoisin olleelle filosofi Aristoteleelle omistettu puisto. Se perustettiin vuonna 1956 ja se sijaitsee noin 500 metrin korkeudella merenpinnasta. Puistossa on Aristoteleen patsas sekä luonnontieteitä havainnoillistavia laitteita, kuten aurinkokello, kompassi, pentafoni ja heiluri. == Lähteet == == Aiheesta muualla == Luokka:Aristotélis Luokka:Keski-Makedonian kylät
Várkiza

Várkiza () eli Alíanthos (Αλίανθος) on Várin kaupungin kaupunginosa Vári- Voúla-Vouliagménin kunnassa Itä-Attikassa Kreikassa. thumb|left|220px|Rantaa Várkizassa. Várkiza sijaitsee Saroninlahden rannalla noin 1,7 kilometriä etelään Várin keskustasta ja linnuntietä noin 19 kilometriä eteläkaakkoon Ateenan keskustasta. Se on osa niin kutsuttua Ateenan Rivieraa, ja rantoineen suosittua virkistysaluetta sekä ateenalaisten että turistien keskuudessa. == Lähteet == == Aiheesta muualla == Luokka:Kreikan kaupunginosat Luokka:Vári- Voúla-Vouliagméni
Viinikanlahden jätevedenpuhdistamo

Viinikanlahden jätevedenpuhdistamo on Tampereen Veden operoima Tampereen suurin jätevedenpuhdistamo. Se rakennettiin vuonna 1972 mekaaniseksi puhdistamoksi, mutta siihen on myöhemmin lisätty myös biologis-kemiallinen puhdistus . Puhdistamoa on saneerattu viimeksi vuonna 2014, jolloin muun muassa välppäystä ja tulopumppaamoa modernisoitiin. Muita Tampereella toimivia jätevedenpuhdistamoita ovat Raholan, Kämmenniemen ja Polson puhdistamot. == Prosessivaiheet == Puhdistamon mekaaninen osuus koostuu välppäyksestä, hiekanerotuksesta ja esiselkeytyksestä . Biologinen osuus toteutetaan aktiivilietemenetelmällä, jossa poistetaan orgaaninen aines ja hapetetaan ammoniumtyppi nitraatiksi. Fosfori ja osa orgaanisesta aineesta poistetaan ferrisulfaattiliuoksella saostamalla. Lietteenkäsittely tapahtuu sakeuttamalla, mädättämällä ja kuivaamalla, jonka jälkeen jäljellejäänyt aines kompostoidaan. Mädätyksessä saadaan biokaasua, josta tuotetaan sähköä ja lämpöä kaasumoottorigeneraattorilla. Kompostoitu liete hyödynnetään viherrakentamisessa ja maanviljelyssä. ==Lähteet== Luokka:Vesihuolto Suomessa Luokka:Jätehuolto Suomessa Luokka:Tampereen rakennukset ja rakennelmat Luokka:Jätevesihuolto Luokka:Hatanpää
Vóthonas

Vóthonas (, ) on Kreikan kylä, joka sijaitsee Thíran saarella Santorínin saariryhmässä. Se kuuluu hallinnollisesti Thíran kuntaan, Thíran alueyksikköön ja Etelä-Egean saarten alueeseen. Kylän väkiluku on 699 (vuonna 2011). Vóthonas sijaitsee Thíran keskiosissa noin viisi kilometriä kaakkoon saaren keskuksesta Firásta aivan Mesarián kylän vieressä. Se on rakennettu noin viisi kilometriä pitkän rotkon kummallekin laidalle. Vóthonaksen vanha rakennuskanta on perinteisiä luola-asumuksia, jotka on kaiverrettu saaren tuliperäiseen kiveen. Kylän merkittävin kirkko on Pyhän Annan kirkko (Agía Ánna) vuodelta 1827. Kylän ulkopuolella on pieni Neitsyt Marian kirkko (Panagía Trýpa) 1700-luvulta. Vóthonas muodostaa myös laajemman kyläyhdyskunnan (Τοπική Κοινότητα Βόθωνος, Topikí Koinótita Vóthonos), johon kuuluu varsinaisen Vóthonaksen kylän lisäksi Agía Paraskevín kylä. Koko yhdyskunnan väkiluku on 756. == Lähteet == == Aiheesta muualla == Luokka:Etelä-Egean saarten kylät Luokka:Thíra
Vourvoúlos

Vourvoúlos (; myös Vurvúlos) on Kreikan kylä, joka sijaitsee Thíran saarella Santorínin saariryhmässä. Se kuuluu hallinnollisesti Thíran kuntaan, Thíran alueyksikköön ja Etelä-Egean saarten alueeseen. Vourvoúlos muodostaa oman kyläyhdyskuntansa (Τοπική Κοινότητα Βουρβούλου, Topikí Koinótita Vourvoúlou). Kylän väkiluku on 535 (vuonna 2011). Vourvoúlos sijaitsee Thíran pohjoisissa keskiosissa noin 2,5 kilometriä saaren keskuksesta Firásta pohjoiseen lähellä Imerovíglin kylää. Kylä on rakennettu itään päin avautuvaan rinteeseen. Kylän merkittävimmät kirkot ovat Pyhän Eustratioksen (Ágios Efstrátios) ja Pyhän Panteleimonin (Ágios Panteleímonas) kirkot. Vourvoúloksen ranta ja satama ovat saaren koillisrannikolla eli kalderalta nähtynä vastakkaisella puolella. == Lähteet == == Aiheesta muualla == Luokka:Etelä-Egean saarten kylät Luokka:Thíra
Musta noita

Musta noita (Season of the Witch) on Dominic Senan ohjaama yhdysvaltalainen seikkailuelokuva, joka sai ensi-iltansa vuonna 2011. == Näyttelijät == Luokka:Vuoden 2011 yhdysvaltalaiset elokuvat Luokka:Yhdysvaltalaiset fantasiaseikkailuelokuvat Luokka:Dominic Senan ohjaamat elokuvat
Höhnie Records

Höhnie Records on saksalainen hardcore punk -musiikin julkaisemiseen erikoistunut itsenäinen levy-yhtiö. 2000-luvun alusta lähtien yhtiö on keskittynyt myös poikkeuksellisen paljon suomalaisen hc-punkin julkaisemiseen.Finnmusic.net: Höhnie RecordsDiscogs: Höhnie Records == Yhtyeitä == * Akupunktio * Appendix * Bastards * Häiriköt * Kaaos * Kansan Uutiset * Kauniit poliisit * Kohu-63 * Lapinpolthajat * Rattus * Riistetyt * Shitter Limited * Terveet Kädet * Vivisektio == Lähteet == Luokka:Saksalaiset levy-yhtiöt Luokka:Hardcore punk -levy-yhtiöt
Pedara

Pedara on kunta Etelä-Italiassa Catanian metropolikaupungissa Sisiliassa. Se sijaitsee Etnan etelärinteellä. ==Nähtävyyksiä== Kunnan keskus on aukio Piazza Don Diego. Aukion laidalla oleva Santa Caterinan basilika on kunnan merkittävin nähtävyys. Basilikan kookas kellotorni näkyy pitkälle ympäristöön. Basilika on täynnä arvokasta taidetta, ja sen värikkäät freskot ovat nähtävyys.Giro d’Italia 2017 Alkuperäinen basilika rakennettiin vuonna 1547. Kylään haluttiin suurempi basilika, joten vanha purettiin ja uusi nykyinen rakennettiin vuonna 1682. Se vaurioitui vuoden 1693 maanjäristyksessä, jonka jälkeen alkoivat vuonna 1705 valmistuneet kunnostustyöt.Kunnan kotisivut ==Lähteet== ==Aiheesta muualla== Luokka:Catanian metropolikaupungin kunnat
Attack the Block

Attack the Block on brittiläinen scifi-kauhu-komediaelokuva vuodelta 2011. Sen pääosissa nähdään Jodie Whittaker, John Boyega, Nick Frost ja Luke Treadaway. Elokuvan ohjasi Joe Cornish. Elokuva kertoo Etelä-Lontoon kerrostalossa asuvista nuorista, jotka puolustavat kotiseutuaan avaruusolioita vastaan. Elokuva sai kiittävät arvostelut, Rotten Tomatoes -koosteessa sillä on laatuluokka 90% ja keskimääräinen arvosana 7.4/10. == Lähteet == == Aiheesta muualla == * Arvostelu Leffatykki Luokka:Vuoden 2011 ranskalaiset elokuvat Luokka:Vuoden 2011 brittiläiset elokuvat
Caroní

Caroní on Orinocon sivujoki Venezuelassa. Se liittyy Orinocoon lähellä Ciudad Guayanan kaupunkia ja Lloviznan putouksia. Joen alkulähteet ovat Bolívarin osavaltiossa lähellä Venezuelan, Brasilian ja Guyanan rajaa. Jokeen on tehty voimalaitoksia varten kaksi suurta patoa: Macagua ja Guri. == Lähteet == Luokka:Venezuelan joet Luokka:Orinocon vesistö
Vahingonlaukaus

__NOTOC__ Vahingonlaukaus on hardcore punk -yhtye Kauniiden poliisien esikoisalbumi. Se julkaistiin kesällä 2004 levymerkillä Stay Free Underground Records. Albumin vinyylipainoksen julkaisi saksalainen Höhnie RecordsDiscogs: Kauniit poliisit – Vahingonlaukaus (LP) , ja suomalainen Shitsuck Tapes julkaisi siitä myös kasettipainoksen, jonka B-puoli sisältää yhtyeen 4. huhtikuuta 2003 Tampereen Ylä-Pispalan Vastavirta-klubilla nauhoitetun keikan kokonaisuudessaan. == Kappaleet == === CD & LP === # # # # # # # # # # # # # # # # # # # # # # # === C-kasetin B-puoli === #Jätteenmäki #Aseita ei ruokaa #Liimaa eduskuntaan #Lempäälän lampaat #Amisrunkut #Ydinlaulu #Mikko Kuustonen #Vahinko #Purkkaa ovenrakoon (säv. Oi Polloi) #Kauniit poliisit -rock #Tie vie (säv. Ärsyke) #Adams’ Family #Keesi päässä #Ei paljoo naurate #Doom #Nuorisokeihäs #Umpikuja #Äidin pikkupoika (säv. Tapani Kansa) #Moottorisahaa perseeseen (säv. Shitter Limited) == Kokoonpano == * Nilkki – laulu * Jane – kitara * Timpuri – basso * Hanuri – rummut == Lähteet == Luokka:Vuoden 2004 esikoisalbumit Luokka:Suomalaiset hardcore punk -albumit
Ruotsin Kultarannikko

Ruotsin Kultarannikko () oli Ruotsin siirtomaa, joka perustettiin vuonna 1650 Henrik Carloffin toimesta Guineanlahdelle nykyisen Ghanan alueelle. Se oli olemassa huhtikuuhun 1663 asti, jolloin Tanska otti haltuunsa koko Ruotsin Kultarannikon ja liitti sen Tanskan Kultarannikkoon. == Historia == Louis De Geerin Ruotsin Afrikan kauppakomppanian perustamisen jälkeen Henrik Carloffin johtama retkikunta lähetettiin Afrikkaan vuonna 1650. Carloff teki sopimuksen paikallisen kuninkaan kanssa alueiden ostamisesta. 22. huhtikuuta 1650 Ruotsin Kultarannikko perustettiin ja Carloffista tuli sen ensimmäinen ylläpitäjä. Vuonna 1656 Johan Filip von Krusenstierna (Adam Johann von Krusensternin isoisoisän veli) nimitettiin siirtomaan uudeksi ylläpitäjäksi, joka suututti Carloffin. Hän lähti Cabo Corsosta ja palasi 27. tammikuuta 1658 takaisin tanskalaisen kaapparin Glückstadtin matkassa. Fort Carlsborg vallattiin ja liitettiin osaksi Tanskan Kultarannikon siirtomaata. Tämä oli yksi syistä, jonka takia kuningas Kaarle X Kustaa päätti aloittaa sodan Tanskan kanssa. Kööpenhaminan rauhan jälkeen vuonna 1660 Cabo Corson linnake sovittiin palautettavaksi Ruotsin hallintaan. Tämän jälkeen tosin paljastui, että Carloffin liikekumppani Samuel Schmidt oli jo myynyt siirtomaan huhtikuussa 1659 Alankomaiden Länsi-Intian kauppakomppanialle ja oli kadonnut kullan kanssa Angolaan. Myöhemmin paikallinen väestö aloitti onnistuneen kapinan uutta emämaata vastaan ja joulukuussa 1660 paikallinen kuningas tarjosi jälleen Ruotsille hallintaa alueesta. Uusi retkikunta lähetettiin siirtomaahan, joka oli Ruotsin hallitsemana vain vähän aikaa. Von Krusenstierna uudelleennimitettiin ylläpitäjäksi. 20\. huhtikuuta 1663 Fort Carlsborg ja pääkaupunki Fort Christiansborg joutuivat jälleen Tanskan valtaamaksi ruotsalaisen päällikön Anton Vossin johtaman pitkän puolustuksen jälkeen. 9\. toukokuuta 1664 alue vallattiin jälleen, tällä kertaa Robert Holmesin toimesta, joka liitti alueen Brittiläisen Kultarannikon siirtomaahan. == Lähteet == == Aiheesta muualla == Luokka:Entiset siirtomaat Afrikassa Luokka:Ghanan historia Kultarannikko
Tanskan Kultarannikko

Tanskan Kultarannikko () tai Tanskan Guinea () tarkoittaa siirtomaita, joita Tanska-Norja hallitsi Afrikassa osana Kultarannikkoa. Tanskan Kultarannikko oli olemassa vuodesta 1658 vuoteen 1850. Norjan itsenäistymisen jälkeen vuonna 1814 Tanskan viisi Kultarannikon aluetta myytiin Ison-Britannian ja Irlannin yhdistyneelle kuningaskunnalle, jolloin niistä muodostui Brittiläinen Kultarannikko. ==Historia== 20\. huhtikuuta 1663 Tanskan haltuunotto Fort Christiansborgista ja Carlsborgista sai Ruotsin Kultarannikon siirtomaan liittämisen osaksi Tanskaa päätökseen. Vuosina 1674–1755 siirtomaata hallinnoi Tanskan Länsi-Intian kauppakomppania. Joulukuusta 1680 elokuun 29. päivään 1682 Fort Christiansborg oli Portugalin valtaamana. Vuonna 1750 Tanskan Kultarannikosta tehtiin Tanskan kruununsiirtomaa. Vuosina 1782–1785 siirtomaa oli Britannian valtaamana. 30. maaliskuuta 1850 kaikki Tanskan Kultarannikon asutukset myytiin Britannialle ja liitettiin Brittiläiseen Kultarannikkoon. Siirtomaan hallitsijan arvo oli nimeltään Opperhoved vuodesta 1658 vuoteen 1766, jolloin arvo muuttui kuvernööriksi. Guinea map 1725.jpg|Vuoden 1725 kartta Kultarannikosta ==Linnakkeet ja asutukset== ===Päälinnakkeet=== Seuraavat linnakkeet olivat Tanskan hallussa siihen asti, kunnes kaikki myytiin Britannialle vuonna 1850. Paikka Ghanassa Linnakkeen nimi Perustettu tai vallattu Luovutettu Muuta Accra Fort Christiansborg 1658 1850 Vallattu alun perin Ruotsilta vuonna 1658. Portugalin valtaamana vuosina 1680–1682. Myytiin Britannialle vuonna 1850. Old Ningo Fort Fredensborg 1734 1850 Myytiin Britannialle vuonna 1850. Keta Fort Prinsensten 1784 1850 Myytiin Britannialle vuonna 1850. Ada Fort Kongensten 1784 1850 Myytiin Britannialle vuonna 1850. Teshie Fort Augustaborg 1787 1850 Myytiin Britannialle vuonna 1850. ===Väliaikaisesti hallitut linnakkeet ja kauppapaikat=== Päälinnakkeiden lisäksi Tanska hallitsi väliaikaisesti seuraavia linnakkeita ja kauppapaikkoja. Paikka Ghanassa Linnakkeen nimi Perustettu tai vallattu Luovutettu Muuta Cape Coast Fort Carlsborg 1658 1664 Vallattu Ruotsilta vuonna 1658. Britannia valloitti vuonna 1664. Amanful Fort Frederiksborg 1659 1685 Cong ? 1659 1661 Christiansborg Castle2.jpg|Piirros Tanskan siirtomaa- aikaisesta Fort Christiansborgin linnakkeesta. Oikealla oleva etuvartioasema on Fort Prøvestenen. ==Katso myös== *Tanskan siirtomaat ==Lähteet== Luokka:Entiset siirtomaat Afrikassa Luokka:Ghanan historia Kultarannikko
Ruotosarvinokka

Ruotosarvinokka (Rhabdotorrhinus exarhatus) on sarvinokkien heimoon kuuluva lintu. Sitä tavataan Indonesiassa. Laji on määritelty vaarantuneeksi elinalueiden tuhoutumisen ja metsästyksen aiheuttaman vähenemisen vuoksi. Suojelutoimia ei ole aloitettu. Lajia esiintyy Indonesiassa Sulawesin saaren pohjoisosassa ja Lembehin saarella. Alalajia R. e. sanfordi esiintyy Sulawesin eteläosassa ja Munan ja Butungin saarilla. Lajin kannan suuruutta ei ole määritetty, mutta sen on ilmoitettu olevan paikallisesti yleinen. Sitä metsästetään ravinnoksi ja lemmikiksi. == Elinympäristö == Lajia esiintyy alavissa vanhoissa metsissä, toisinaan myös korkeakasvuisissa sekundaarimetsissä, tavallisesti alle 650 metrin korkeudessa mutta joskus jopa 1 100 metrissä. Suurempina ryhminä se saattaa joskus oleilla avoimemmissa ympäristöissä. Ravinto koostuu lähinnä hedelmistä (85 %), mutta joskus se saattaa syödä pieniä elämiä, lähinnä selkärangattomia. Se etsii ravintoa puiden latvusten alapuolisista osista. Sulawesin Gorontalossa lajin on havaittu syövän vanhoissa metsissä ja hylätyissä valikoivasti kaadetuissa metsissä, myös melko lähellä ihmisasutusta. Pesintään se tarvitsee suuria metsäpuita ja rakentaa pesän luonnonkoloihin tai vanhoihin tikankoloihin. Sen pesiä käyttää toisinaan celebesinsarvinokka (Aceros cassidix). == Lähteet == == Aiheesta muualla == * Rhabdotorrhinus exarhatus, Birdlife.org Luokka:Sarvinokkalinnut Luokka:Uhanalaiset linnut
Eurobasket2017-teos

#Eurobasket2017-teos on koripallon EM-kisojen, FIBA EuroBasket 2017 –turnausta varten pystytetty suurikokoinen katumainos, joka paljastettiin tasan vuosi ennen EM-kisoja 31.8.2016 neljässä tulevassa kisakaupungissa; Cluj Napocassa, Helsingissä, Istanbulissa ja Tel Avivissa. Betonialustalle kiinnitetty kirjaimista koostuva teos on 16,8 metriä pitkä, 2,0 metriä korkea ja se painaa 7 500 kiloa. Teoksen tarkoitus on, että sen edessä koripallofanit voivat ottaa selfien ja julkaista kuvansa Instagram-kuvapalveluun, jolloin kuva päätyy osaksi EM-kisoissa julkaistavaa mosaiikkia. == Helsingin mainos == Suomessa koripallomainos pystytettiin Helsingin Rautatientorille elokuussa 2016. Helmikuussa 2017 poliisi siirsi Kiasmalla olleen turvapaikanhakijoiden Oikeus elää -mielenosoituksen Rautatientorille. Mielenosoitus peitti teoksen torilta päin katsottuna ja esti koripallofanien selfieiden ottamisen teoksen edessä usean kuukauden ajaksi. Tämä aiheutti närkästystä. Koripallomainos siirrettiin Helsingin Kansalaistorille toukokuun lopulla 2017. == Lähteet == == Aiheesta muualla == * #Eurobasket2017 -kuvavirta Instagramissa Luokka:Mainonta
Wings of Tomorrow (kappale)

Wings of Tomorrow on suomalaisen power metal -yhtye Stratovariuksen neljäs single. Se julkaistiin vuonna 1995 levymerkillä T & T. == Kappaleet == # # # == Kokoonpano == * Timo Tolkki – laulu, kitara * Tuomo Lassila – rummut * Antti Ikonen – koskettimet * Jari Kainulainen – basso == Lähteet == Luokka:Vuoden 1995 kappaleet Luokka:Stratovariuksen kappaleet
Buba

Buba on kaupunki sekä osa-alue eli sektori Guinea-Bissaussa. Se sijaitsee Bubajoen latvalla 220 kilometriä Bissausta maanteitse kaakkoon. Kaupunki on Quinaran alueen hallinnollinen keskus. Kaupungissa on 7 571 ja osa-alueella 17 123 asukasta (vuonna 2009, väestönlaskenta). Osa-alueen pinta-ala on 744,2 neliökilometriä. Kaupunki lienee saanut nimensä biafadojen Buguba tai Biguba -nimisestä kuningaskunnasta. Alkuperäinen Buguba sijaitsi alempana lähellä Jassonca ja Uaja -jokien suuta. 1500-luvun lopulta lähtien se oli lançadojen harjoittaman orjakaupan keskus. Sataman muita vientitavaroita olivat kulta, vaha, norsunluu ja kolapähkinät. Orjakaupan lakattua 1800-luvun puolivälissä kaupankäynti siirtyi Bubaan. Tärkeimmäksi vientitavaraksi muodostuivat maapähkinät. Vuosisadan lopulla maapähkinän plantaasiviljelyä ja Futa Djallonin kanssa käytyä karavaanikauppaa häiritsivät fulbejen Forrean alueella käymät sodat. Niiden aikana fulbet tuhosivat Buban ja Geban portugalilaiset varuskunnat ja lähes kaikki maapähkinäviljelmät hylättiin. Rauhan palattua 1900-luvun alussa Buba oli menettänyt asemansa maatalouden ja kaupan keskuksena. Kaupungin tulevaisuudennäkymät liittyvät Gabún alueen Boén seudulta löydettyihin suuriin bauksiittiesiintymiin. Guinea-Bissaun hallitus sopi niiden hyödyntämisestä Angola Bauxiten kanssa vuonna 2008. Suunnitelmaan kuuluu uuden syväsataman sekä rauta- ja maanteiden rakentaminen Bubaan. Vuoden 2012 vallankaappauksen seurauksena hankkeen toteuttaminen pysähtyi. ==Lähteet== Luokka:Guinea-Bissaun kaupungit Luokka:Guinea-Bissaun osa-alueet Luokka:Quinaran alue
Sean Harris

Sean Harris (s. 7. tammikuuta 1966 Bethnal Green, Lontoo) on englantilainen näyttelijä, joka on esiintynyt useissa elokuvissa ja televisiosarjoissa. Hän sai vuonna 2014 parhaan miesnäyttelijän Bafta-palkinnon roolistaan Stephen Mortonina televisiosarjassa Southcliffen tragedia. Harris antaa harvoin haastatteluja. ==Valikoitu filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2001 Kohtalon arkkitehdit The Discovery of Heaven Bart Bork 2002 24 Hour Party People 24 Hour Party People Ian Curtis 2002 Tom ja Thomas – salaperäiset kaksoset Tom & Thomas Kevin 2004 Creep Creep Craig 2004 Trauma Trauma Roland 2005 Isolation Isolation Jamie 2005 Brothers of the Head Brothers of the Head Nick Sidney 2005 Frozen Frozen Hurricane Frank 2005 Vangitut Asylum Nick 2007 Outlaw Outlaw Simon Hillier 2007 Saxon Saxon Eddie 2010 Brighton Rock Brighton Rock Hale 2011 Yksinäinen paikka kuolla A Lonely Place to Die Mr. Kidd 2012 Prometheus Prometheus Fifield 2014 Deliver Us from Evil – Päästä meidät pahasta Deliver Us from Evil Mick Santino 2014 '71 '71 Kapteeni Sandy Browning 2014 Serena Serena Campbell 2014 The Goob The Goob Womack 2015 Mission: Impossible – Rogue Nation Mission: Impossible – Rogue Nation Solomon Lane 2015 Macbeth Macbeth Macduff 2017 Trespass Against Us Trespass Against Us Gordon Bennett 2018 Mission: Impossible – Fallout Mission: Impossible – Fallout Solomon Lane ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 1995 Signs and Wonders Signs and Wonders Carl Maynard Minisarja 2000 Casualty Casualty Tim Vanner 1 jakso 2008 Murhan jäljet Waking the Dead Radovan Sredinic 2 jaksoa 2008 Ashes to Ashes Ashes to Ashes Arthur Layton 2 jaksoa 2009 Red Riding 1974: Tappajan jäljillä Red Riding: In the Year of Our Lord 1974 Bob Craven Televisioelokuva 2009 Red Riding 1980: Silmukka kiristyy Red Riding: In the Year of Our Lord 1980 Bob Craven Televisioelokuva 2009 Red Riding 1983: Maasta sinä olet tullut Red Riding: The Year of Our Lord 1983 Bob Craven Televisioelokuva 2010 Five Daughters Five Daughters Brian Tobin Minisarja 2011–2013 Borgiat, maan ja taivaan valtiaat The Borgias Micheletto Corella 27 jaksoa 2013 Southcliffen tragedia Southcliffe Stephen Morton Minisarja 2014 Jamaica Innin majatalo Jamaica Inn Joss Merlyn Minisarja ==Lähteet== Luokka:Englantilaiset näyttelijät Luokka:BAFTA-palkinnon saajat Luokka:Vuonna 1966 syntyneet Luokka:Elävät henkilöt
Walk on Water (albumi)

Walk on Water on brittiläisen hard rock -yhtye UFOn neljästoista studioalbumi, joka julkaistiin vuonna 1995. Kitaristi Michael Schenker, kosketinsoittaja- kitaristi Paul Raymond sekä Andy Parker tekivät albumilla paluun yhtyeeseen. == Kappaleet == * Kaikki kappaleet kirjoittanut Phil Mogg ja Michael Schenker, ellei toisin mainita. # # # # # # # # # # ===Lisäkappaleet=== ===Japanin painoksen lisäkappaleet=== * # ===Vuoden 1997 uudelleenpainoksen lisäkappaleet=== * # # # Lähde == Kokoonpano == * Phil Mogg – laulu * Michael Schenker – kitara, laulu * Paul Raymond – kosketinsoittimet, kitara * Pete Way – bassokitara * Andy Parker – rummut == Lähteet == Luokka:Vuoden 1995 albumit Luokka:UFOn albumit
Lançadot

Lançadot olivat alun perin Kap Verden valkoisia siirtolaisia, jotka harjoittivat Portugalin kieltämää yksityiskauppaa Länsi-Afrikan rannikolla. Heidän joukossaan oli myös Kap Verdelle karkotettuja juutalaisia ja rikollisia. Ajan mittaan he menivät naimisiin paikallisten naisten kanssa ja muodostivat kreoleiksi kutsutun mulattiryhmän. Lançadot toimivat eurooppalaisten kauppiaiden ja afrikkalaisten välittäjinä, harjoittivat orjakauppaa ja toimittivat afrikkalaisille aseita, ruutia ja alkoholia. Heidän keskuudessaan syntyi erityinen kreolikulttuuri ja criouloksi kutsuttu kreolikieli. 1500-luvun lopulta lähtien lançadojen tärkeimpiä keskuksia Länsi- Afrikan rannikolla olivat Cacheu, Bissau, Guinala ja Biguiba. ==Lähteet== Luokka:Guinea-Bissaun historia Luokka:Kap Verden historia
Luettelo Mikkelin kaupunginosista

Tämä on luettelo Mikkelin kaupunginosista. Nimi Kaupunginosan numero Savilahti 1 Maunuksela 2 Kalevankangas 3 Kaukola 4 Nuijamies 5 Kirjala 6 Emola 7 Rokkala 8 Lähemäki 9 Tuppurala 10 Urpola 11 Kattilansilta 12 Pitkäjärvi 13 Lehmuskylä 14 Pursiala 15 Kenkäveronniemi 16 Tupala 17 Riutta 18 Peitsari 19 Tusku 20 Siekkilä 21 22\. kaupunginosa 22 Karkialampi 23 Oravinmäki 24 Tuukkala 25 Launiala 26 Laajalampi 27 Visulahti 28 Annila 29 Karila 30 Rantakylä 31 32 33\. kaupunginosa 33 Vehkasilta 34 Tikkala 35 Otava 36 Anttolahttps://www.jokapaikka.fi/talo/Rantatie+10+52100+Mikkeli 40 Haukivuorihttp://www.mikkeli.fi/sites/mikkeli.fi/files/atoms/files/tonttihinnoittelu.pdf 50 Ristiinahttp://www.mikkeli.fi/sites/mikkeli.fi/files/atoms/files/oas.pdf 60 Suomenniemi 70 Metsä-Sairilahttp://mikkeli.cloudnc.fi/fi- FI/Toimielimet/Kaupunginhallitus/Kokous_1332017/Mikkelin_kaupungin_81_kaupunginosan_Mets(3506) 81 ==Lähteet== *Mikkelin karttapalvelu, (valitse karttataso Mikkelin kartat / Virastokartta) === Viitteet === * Mikkeli Mikkeli
Hr. Ms. O 11

Hr. Ms. O 11 oli Alankomaiden kuninkaallisen laivaston vuonna 1926 palvelukseenotettu O 9 -luokan sukellusvene. == Valmistus == Alus tilattiin 30. elokuuta 1921 Wilton-Fijenoordilta Schiedamista ja sen köli laskettiin 24. joulukuuta 1922. Alus laskettiin vesille 19. maaliskuuta 1925 ja se otettiin palvelukseen 18. tammikuuta 1926.dutchsubmarines.com == Palvelus == Alus lähti 21. kesäkuuta Den Helderistä Hr. Ms. Maarten Harpetzsoon Trompin, Hr. Ms. Jacob van Heemskerckin, Hr. Ms. Z 7:n ja Hr. Ms. Z 8:n kanssa koulutuspurjehdukselle Itämerelle. Osasto vieraili Kielissä, Göteborgissa ja Trondheimissä ennen paluutaan Den Helderiin 30. heinäkuuta. Alus lähti 9. toukokuuta 1927 Nieuwediepistä Den Helderistä laivastovierailulle Norjaan Hr. Ms. Hertog Hendrikin, Hr. Ms. Z 5:n, Hr. Ms. Z 6:n, Z 7:n, Z 8:n kanssa ja osasto palasi 1. kesäkuuta kotisatamaansa. Sama osasto lähti 12. heinäkuuta koulutuspurjehdukselle Irämerelle. Paluumatkalla osasto kulki Kattegatin kautta ja se saapui Den Helderiin 8. elokuuta. Alus lähti 4. toukokuuta 1936 Itämerelle koulutuspurjehdukselle Hr. Ms. O 9, Hr. Ms. O 10, Hertog Hendrikin ja Z 5:n kanssa, mistä ne palasivat 20. kesäkuuta. Alus kolaroi 6. maaliskuuta 1940 hinaaja BV 3:n (ex -Amsterdam) kanssa. Hinaaja törmäsi alukseen juuri komentotornin etupuolelle. Kolme miehistönjäsentä sai surmansa ja sukellusvene upposi Willemsoordin sataman suulle. Kannella olleet neljätoista miestä hyppäsivät mereen. Hätäpuhelimen poiju nousi pintaan, mutta yhteyttä aluksessa olleisiin neljääntoista mieheen ei kyetty luomaan. Alus saatiin pintaan tyhjentämällä ponttoainetankit jolloin neljätoista aluksessa ollutta saatiin pelastettua. Pian pelastustöiden jälkeen alus jälleen upposi uudelleen. Hylky nostettiin 7. tai 9. maaliskuuta 1940 ja se siirrettiin matalikolle, jossa kolmen surmansa saaneen ruumiit saatiin poistettua. Matalikolla reiän peitoksi rakennettiin tilapäiskansi. Alus siirrettiin 10. tai 11. maaliskuuta Den Helderin laivastotukikohtaan, jossa sen aseistusriisuttiin ennen korjauksia. Saksa hyökkäsi 10. toukokuuta Alankomaihin. Alus oli 14. toukokuuta kuivatelakalla, mistä se upotettiin pyrittäessä estämään sen valtaus. Saksalaiset nostivat hylyn ja siirsivät sen telakalle kunnostettavaksi. Syyskuussa 1944 saksalaiset upottivat aluksen Buitenhaveniin estääkseen Den Helderin satamaan pääsyn. Saksa antautui 8. toukokuuta 1945. Hylky nostettiin 10. joulukuuta 1947 ja se myytiin romutettavaksi. ==Lähteet== * ===Viitteet=== Luokka:O 9 -luokan sukellusveneet Luokka:Alankomaalaiset toisen maailmansodan sukellusveneet
Souvenir (vuoden 2016 elokuva)

Souvenir on vuonna 2016 ensi-iltansa saanut Bavo Defurnen ohjaama ranskalais- belgialais-luxemburgilainen romanttinen draamakomediaelokuva, jonka pääosissa ovat Isabelle Huppert ja Kévin Azaïs. Elokuvan käsikirjoittajina olivat Bavo Defurne, Jacques Boon ja Yves Verbraeken, joka oli myös elokuvan tuottajana. == Juoni == Keski-ikäinen Liliane Cheverny (Isabelle Huppert) on elintarviketyöntekijä liha-alan tehtaalla ja musiikkiteollisuuden unohdettu laulajatähti Laura. Hän tapaa nuoren 22-vuotiaan Jean Leloupin (Kévin Azaïs), ammattilaisnyrkkeilijäksi aikovan miehen, johon hän rakastuu. Jeanin suostuttelemana ja tuella Liliane yrittää tehdä paluuta musiikin pariin. == Näyttelijät == == Tuotanto == Souvenirin kuvaukset alkoivat Luxemburgissa syyskuussa 2015. Elokuvan tuotantoyhtiöinä olivat ranskalainen Avenue B Productions, belgialaiset Bonjour Pictures ja Frakas Productions sekä luxemburgilainen Deal Productions. Elokuvan virallinen traileri julkaistiin 9. marraskuuta 2016. == Julkaisu ja vastaanotto == Souvenir sai ensi-iltansa Angoulêmen ranskankielisten elokuvien elokuvajuhlilla Ranskassa 24. elokuuta 2016. Elokuvan teatteriensi-ilta oli Ranskassa 21. joulukuuta 2016 ja Belgiassa 18. tammikuuta 2017. Elokuvan teatterilevittäjinä olivat Ranskassa ARP Sélection ja Belgiassa Alternative Films. Souvenir keräsi Ranskassa teatterikierroksensa aikana 53 869 katsojaa ja tuotti 269 753 dollarin lipputulot. Elokuva on kiertänyt useita elokuvajuhlia, kuten vuoden 2016 Toronton elokuvajuhlat Kanadassa. Elokuva sai ranskalaisilta elokuvakriitikoilta ja yleisöltä lähinnä myönteisen vastaanoton. Souvenir julkaistiin Ranskassa DVD:lle 2. toukokuuta 2017. == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Ehdokas Tulos Lähde Angoulêmen elokuvajuhlien Valois Magelis Bavo Defurne Angoulêmen elokuvajuhlien Valois de diamant Bavo Defurne Angoulêmen elokuvajuhlien Valois du scénario Bavo Defurne == Lähteet == == Aiheesta muualla == * Souvenir ARP Sélectionin sivustolla * * * Souvenir AlloCinéssä * Souvenir UniFrancessa * Souvenir JP’s Box-Officessa Luokka:Vuoden 2016 ranskalaiset elokuvat Luokka:Vuoden 2016 belgialaiset elokuvat Luokka:Ranskalaiset draamakomediaelokuvat Luokka:Romanttiset draamakomediaelokuvat
Triklokarbaani

Triklokarbaani (C13H9N2Cl3O) on karbamideihin eli ureajohdannaisiin kuuluva orgaaninen yhdiste. Yhdistettä on käytetty antibakteerisena aineena kosmetiikkatuotteissa, mutta mahdolliset negatiiviset terveys- ja ympäristövaikutukset ovat vähentäneet sen käyttöä ja esimerkiksi Yhdysvalloissa yhdistettä ei saa olla kuluttajatuotteissa enää syyskuun 2017 jälkeen. == Ominaisuudet, käyttö ja valmistus == Triklokarbaani on huoneenlämpötilassa valkoista kiteistä ainetta. Triklokarbaani patentoitiin Yhdysvalloissa vuonna 1957. Yhdiste tehoaa sieniin sekä moniin bakteereihin muun muassa MRSA:n ja vankomysiinille vastustuskykyisiin Enterococcus- kantoihin. Sitä on lisätty muun muassa antibakteerisiin saippuoihin, deodorantteihin, voiteisiin, hammastahnoihin ja pesuaineisiin. Triklokarbaanin vaikutusmekanismi on samankaltainen triklosaanin kanssa eli se vaikuttaa mikrobien solukalvoihin.Hermann Uhr, Burkhard Mielke, Otto Exner, Ken R. Payne & Edward Hill: Biocides, Ullmann's Encyclopedia of Industrial Chemistry, John Wiley & Sons, New York, 2013. Viitattu 12.5.2017 Triklokarbaanin on todettu olevan myrkyllistä vesieliöille ja se myös kertyy vesistöihin. Yhdysvalloissa sitä on havaittu runsaasti muun muassa jätevesistä, jonne sitä joutuu käytön yhteydessä. Yhdiste hajoaa luonnossa vain hyvin hitaasti ja monet sen hajoamistuotteita ovat myrkyllisiä ja karsinogeenisiä. Triklokarbaanin on todettu olevan normaalia hormonitoimintaa häiritsevä yhdiste ja se vaikuttaa muun muassa kilpirauhasen toimintaan. Vuonna 2016 Yhdysvaltain elintarvike- ja lääketurvallisuudesta vastaava viranomainen FDA ilmoitti, että muun muassa triklokarbaania ja triklosaania sisältävien tuotteiden tulee poistua markkinoilta syyskuun 2017 loppuun mennessä. Triklokarbaania valmistetaan 3,4-dikloorianiliinin ja p-kloorifenyyli-isosyanaatin välisellä reaktiolla. == Lähteet == == Aiheesta muualla == * DrugBank: Triclocarban * ChemBlink: Triclocarban * Kyoto Encyclopedia of Genes and Genomes (KEGG): Triclocarban Luokka:Aromaattiset yhdisteet Luokka:Organohalidit
Alankomaat kesäolympialaisissa 2012

Alankomaat vuoden 2012 olympialaisissa. Alankomaat osallistui Lontoon olympialaisiin 175 jäsenisellä joukkueella, joista 95 oli miehiä ja 80 naisia. Alankomaiden urheilijat osallistuivat 18 eri kilpailulajiin. Alankomaat voittivat yhteensä 20 mitalia, joista 6 oli kultaa, kuusi hopeaa ja 8 pronssia. Maan lipunkantajana avajaisissa toimi Dorian Van Rijsselberghe. Alankomaiden Epke Zonderland sai lehdistöltä kutsumanimen Lentävä hollantilainen.http://m.huffpost.com/us/entry/1756838 == Lähteet == == Aiheesta muualla == Luokka:Valtiot kesäolympialaisissa 2012 Kesäolympialaisissa 2012
Raittisilta

Raittisilta on silta Vuosaaren sillan ja Vuosaaren metrosillan välissä. Silta on tarkoitettu vain kevyelle liikenteelle. Sillan pituus on 416 metriä ja leveys noin 6,5 metriä. Sillan rakennustyöt aloitettiin kesäkuussa 2017, ja sen oli määrä valmistua kesäkuussa 2019. Silta valmistui kuitenkin jo marraskuun 2018 lopulla. Sillan rakentamisen tavoitteena on laajentaa pyöräilyn baanaverkkoa ja parantaa jalankulunyhteyksiä. Samaan aikaan Vuosaaren silta peruskorjattiin ja sillalta poistettiin pohjoispuolen yhdistetty jalankulun ja pyöräilyn väylä. Raittisillan suunnittelussa ja rakentamisessa erikoisuutena olivat erittäin haastavat perustusolosuhteet, jossa vesisyvyys on vain pari metriä ja sen alla on paikoittain yli 30 metriä syvä liejukerros. Jännitetyn kannen suunnittelussa haastetta toi kahden kaukolämpöputken, yhden vesiputken ja tarkastussillan mahduttaminen sen alapuolelle. Suunnittelusta vastasi A-Insinöörit. == Lähteet == == Aiheesta muualla == * Vuotien, Meripellontien, Vuosaaren sillan ja Raittisillan suunnitelmat Luokka:Helsingin kevyen liikenteen sillat Luokka:Vuosaari Luokka:Puotila
Geba

Geba on Atlantin valtamereen laskeva joki Guineassa, Senegalissa ja Guinea- Bissaussa. Sen pituus on noin 544 kilometriä. Joki saa alkunsa Guinean pohjoisosasta, virtaa Senegalin Casamancen alueen läpi ja laskee Atlanttiin Bissaun kaupungin lähellä muodostaen laajan estuaarin. Geba oli aikoinaan tärkeä kulkureitti, jonka ympärille muodostui Kaabun valtakunta. Se on liikennöintikelpoinen alle 2 000 tonnin aluksilla 149 kilometrin pituudelta. Sivujokia ovat Colufe ja Corubal. ==Lähteet== == Aiheesta muualla == Luokka:Atlanttiin laskevat vesistöt Luokka:Guinea-Bissaun joet Luokka:Guinean joet Luokka:Senegalin joet
Love Live!

Love Live! () on japanilainen animesarja, jonka on tuottanut Sunrise. Sarjan päähenkilö Honoka Kousaka muodostaa kouluidoliryhmän pelastaakseen koulunsa sulkeutumiselta. Tässä ryhmässä on yhdeksän lukiolaistyttöä: Honoka Kousaka, Kotori Minami, Umi Sonoda, Eli Ayase, Nozomi Tojo, Nico Yazawa, Maki Nishikino, Rin Hoshizora ja Hanayo Koizumi. Tämä ryhmä on nimeltään μ's (lausutaan muse). == Lähteet == == Aiheesta muualla == Luokka:2010-luvun anime ja manga
Sievinkylä

Sievinkylä on kylä Sievin kunnassa Pohjois-Pohjanmaalla. Sievinkylä sijaitsee Kokkola-Kajaanitien varrella noin 10 kilometriä päässä Sievin keskustasta Kokkolaan päin. Sievinkylän läpi virtaa Vääräjoki. Vuonna 2013 asukkaita oli 282. == Maantiede == Sievinkylään kuuluvat Markkula, Sievinmäki ja Vanhakirkko. Sievinkylällä sijaitsee Vanhankirkon kappeli. Vanhankirkon kappeli on rakennettu 1950-luvulla Sievin ensimmäisen kirkon paikalle Sievinkylän keskustaan. Sievin kirkko siirrettiin 1860-luvun alussa Sievin Haikolankylälle. == Historia == Sievinkylän kehitys oy oli alun perin 1980-luvun kylätoiminta-aallon aikana perustettu Sievinkylän Asunnot Oy, joka rakensi kylälle rivitaloja. Kun vuonna 1993 kylätoimikunta lakkautettiin, otti Sievinkylän kehitys oy vastatakseen kylän kehittämisestä ja Sievinkylän nuorisoseura sai vastuulleen kylän viihteellisen puolen. Vuonna 2000 kyläyhtiö osti kunnalta Vanhankirkon koulun ns. vanhan rakennuksen. Koulu on remontoitu ja siellä on kaksi vuokra-asuntoa, kyläyhtiön toimisto sekä kansalaisopistolle vuokrattu yläsali. Kyläyhtiö on hankerahoituksen turvin maisemoinut paikallisen soramontun, sekä rakentanut sinne uimarannan ja rantasaunan. Kyläläisten aloitteesta kylään laadittiin oikeusvaikutteinen osayleiskaava v. 2002–2005. Sievinkylälle valmistui Sievin kunnan ensimmäinen haja-asutusalueen viemäröinti vuonna 2012. Osan hankkeen kustannuksista maksoi Pohjois- Pohjanmaan Ely-keskus Euroopan maaseudun kehittämisen maaseuturahastosta. Jokiverkko on Sievin ja Merijärven alueelle rakennettava valokuituverkko. Sievinkylä kuuluu Sievin kunnan alueelle ensimmäisessä vaiheessa rakennettavaan alueeseen ja töiden pitäisi alkaa kesällä 2017. Pohjois- Pohjanmaan maaseudun asutusrakenne -raportissa (9.11.2015) kerrotaan Vanhakirkko-Markkula alueesta mm. seuraavaa: * Lähekkäin olevat ja väestökadosta kärsivät Vanhakirkko ja Markkula (Sievinkylä) esitetään yhtenä kylänä poiketen voimassa olevasta maakuntakaavasta * Työpaikkoja v. 2012 - 61 kpl * Työvoimaa v. 2012 -128 hlöä * Väkiluku v. 2013 - 282 hlöä Luokka:Sievin kylät
Hr. Ms. Z 5

Hr. Ms. Z 5 (viirinumerot Z5 ja H97) oli Alankomaiden kuninkaallisen laivaston Z 5 -luokan torpedovene. == Valmistus == Alus tilattiin Koninklijke Maatschappij De Scheldeltä Vlissingenistä, missä köli laskettiin 18. helmikuuta 1914. Alus laskettiin vesille 1. huhtikuuta 1915 ja otettiin palvelukseen 8. helmikuuta 1917.netherlandsnavy.nl == Palvelus == Alus modernisoitiin vuonna 1931 Den Helderissä, kun siitä oli tarkoitus tehdä vartioalus Länsi-Intiaan. Alus osallistui Rotterdamin puolustukseen tulittaen saksalaisia laskuvarjojääkäreitä lähellä Willemsburgia. Alus pakeni 14. toukokuuta 1940 Britteinsaarille, jossa se kunnostettiin Portsmouthissa. Alus palautettiin palvelukseen 16. kesäkuuta ja oli 9. sukellusvenelaivueessa Dundeessa saattajana ja maalilaivana. Toukokuusta 1941 se oli vastaavissa tehtävissä 7. ja 3. sukellusvenelaivueissa Rothesayssa, kunnes se 2. maaliskuuta 1942 luovutettiin Britannialle. Alus otettiin Britannian kuninkaalliseen laivastoon nimellä HMS Z 5. Se nimettiin toukokuussa 1943 uudelleen HMS BladeksiColledge, J. J. & Warlow, Ben s. 45–46. Aluksen tehtävät säilyivät ennallaan. Alus palautettiin Alankomaille, joka poisti sen alusluettelosta 9. huhtikuuta 1945. Alus myytiin West of Scotland Shipbreaking Companylle Trooniin, jonne se saapui 23. lokakuuta. Alus ajettiin matalikolle 20. marraskuuta ja työ saatiin päätökseen 20. joulukuuta. ==Lähteet== * * ===Viitteet=== Luokka:Z 5 -luokan torpedoveneet
Father Time

Father Time on suomalaisen power metal -yhtye Stratovariuksen viides single. Se julkaistiin vuonna 1996 levymerkillä T & T. == Kappaleet == # # # # == Kokoonpano == * Timo Kotipelto – laulu * Timo Tolkki – kitara * Jörg Michael – rummut * Jens Johansson – koskettimet * Jari Kainulainen – basso == Lähteet == Luokka:Vuoden 1996 kappaleet Luokka:Stratovariuksen kappaleet
Charles Morris

Charles William Morris (23. toukokuuta 1901 – 15. tammikuuta 1979) oli yhdysvaltalainen filosofi ja semiootikko. Morris on tunnettu erityisesti työstään pragmatismin parissa.Reisch, George A. “Morris, Charles William (1901-79)”. Dictionary of Modern American Philosophers Vol. 3. Shook (toim.) Englanti. Thoemmes. 2005. Ilkka Niiniluodon mukaan Morris esitti 1930-luvulla kielentutkimuksen jaottelun syntaksin, semantiikan ja pragmatiikan osa- alueisiin.Niiniluoto 1996, 24-25 == Lähteet == * ===Viitteet=== Luokka:Pragmatistit Luokka:Semiootikot Luokka:Yhdysvaltalaiset filosofit Luokka:Vuonna 1901 syntyneet Luokka:Vuonna 1979 kuolleet
Karjalankoski

Karjalankoski on Keski-Pohjanmaalla Vetelin Torpassa sijaitseva koski Perhonjoen varrella. Sen läheisyydessä on uimaranta sekä Nivasaari, jossa on grillikatos. Nivasaari on luonnonsuojelualue, osa Perhojokilaakson viljelymaisemaa. Karjalankoskella saa onkia mato-ongella, toisin kuin muilla Vetelin kalastuskunnan koskialueilla. == Lähteet == Luokka:Suomen kosket Luokka:Perhonjoen vesistö Luokka:Veteli
Petri Keto-Tokoi

Petri Keto-Tokoi (s. 1962) on suomalainen metsänhoitaja ja metsäekologian lehtori Tampereen ammattikorkeakoulussa. Hän on erikoistunut metsiensuojeluun ja metsäbiodiversiteetteihin sekä erilaisiin metsänhoitotapoihin. Hän on tutkinut myös metsänhoidon historiaa ja metsien kulttuurimerkityksiä. Vuonna 2011 Keto-Tokoi ja Timo Kuuluvainen saivat tiedonjulkistamisen valtionpalkinnon teoksesta Suomalainen aarniometsä. WWF Suomi valitsi sen samana vuonna myös Vuoden luontokirjaksi. Lisäksi Koneen Säätiö myönsi teoksesta Vuoden Tiedekynä -palkinnon vuonna 2012. Teos oli myös Lauri Jäntin tietokirjapalkintoehdokas 2011. Vuonna 2021 Keto-Tokoin ja Juha Siitosen teos Puiden asukkaat: Suomen puiden seuralaislajit valittiin Vuoden tiedekirjaksi. == Teokset == * Petri Keto-Tokoi, Puukauppapeli. Keto-Tokoi, Petri, 1992. (lautapelin suunnittelija) * Petri Keto-Tokoi: Kurun alue-ekologinen suunnitelma, Metsähallitus, 1996. (Metsähallituksen metsätalouden julkaisuja, ISSN 1239-1670 ; 4.). ISBN 951-53-0822-4. * Petri Keto-Tokoi ja Timo Kuuluvainen: Suomalainen aarniometsä, Maahenki, 2010 ISBN 978-952-5870-06-0. * Petri Keto-Tokoi ja Timo Kuuluvainen: Primeval forests of Finland : cultural history, ecology and conservation, Maahenki, 2014 * Petri Keto-Tokoi ja Juha Siitonen: Puiden asukkaat: Suomen puiden seuralaislajit, Gaudeamus, 2021 == Lähteet == Luokka:Suomalaiset metsänhoitajat Luokka:Suomalaiset tietokirjailijat Luokka:Vuonna 1962 syntyneet Luokka:Elävät henkilöt
Torppa (Veteli)

Torppa on Keski-Pohjanmaan maakunnassa ja Vetelin kunnassa sijaitseva noin 150 ihmisen kylä. Se sijaitsee Vetelin keskustasta noin 2 km länteen ja Räyringistä 10 km pohjoiseen. Torpan postinumero on 69700. Torpassa sijaitsevat muun muassa Vetelin kirkko, Vetelin museo, Karjalankoski ja Kivivesi, sekä jalkapallokenttä, joka on Vetelin entinen yleisurheilukenttä. Torpan muita järviä ja lampia ovat muiden muassa Valkiavesi, Pikku Kivivesi ja Kaakkurilampi. Torpassa sijaitsee myös paljon soita. Niitä ovat esim. Isoneva ja Valkiavedenneva, jossa sijaitsee noin 400 vuotta vanha Krässimänty ja Kalasääkselle tukirakennettu pesä. Torpan halki virtaa Perhonjoki. Luokka:Vetelin kylät
Timo Kuuluvainen (metsänhoitaja)

Timo Kuuluvainen (s. 1956) on suomalainen metsänhoitaja, Helsingin yliopiston lehtori ja metsäekologian dosentti. Hän on erikoistunut luonnonmetsien ekologiaan, metsien ennallistamiseen ja ekosysteemipohjaiseen metsienhoitoon. Vuonna 2011 Kuuluvainen ja Petri Keto-Tokoi saivat tiedonjulkistamisen valtionpalkinnon teoksesta Suomalainen aarniometsä. WWF Suomi valitsi sen samana vuonna myös Vuoden luontokirjaksi. Lisäksi Koneen Säätiö myönsi teoksesta Vuoden Tiedekynä -palkinnon vuonna 2012. Teos oli myös Lauri Jäntin tietokirjapalkintoehdokas 2011. ==Teokset== * Antti Erkkilä ja Timo Kuuluvainen (toim.). Tropiikin metsät. Joensuun yliopisto, 1988 (Silva Carelica, ISSN 0780-8232; 12.). ISBN 951-696-788-4. * Timo Kuuluvainen. Effect of crown and canopy architecture on radiation interception and productivity in coniferous trees. University of Joensuu: 1991. (Joensuun yliopiston luonnontieteellisiä julkaisuja, ISSN 0781-0342; n:o 20.). ISBN 951-696-975-5. * Timo Kuuluvainen ym. (toim.): Metsän kätköissä: Suomen metsäluonnon monimuotoisuus. [julkaisija: Fibre]. Helsinki: Edita, 2004. ISBN 951-37-3849-3. * Paavo Ojanen, Harri Vasander ja Timo Kuuluvainen (toim.). Marjatan marjamailla: matka pohjoisen Karjalan luontoon ja kulttuuriin. Helsinki: Helsingin yliopiston metsäekologian laitos, 2006 (Helsingin yliopiston metsäekologian laitoksen julkaisuja, ISSN 1235-4449; 35.). ISBN 952-10-2951-X. * Paavo Ojanen, Anni Vanhatalo, Timo Kuuluvainen ym.(toim.) Kultakäkösen kukuntakunnailla: matka eteläisen Karjalan luontoon ja kulttuuriin. Helsingin yliopiston metsäekologian laitos, 2008 (Helsingin yliopiston metsäekologian laitoksen julkaisuja, ISSN 1235-4449; 38.). ISBN 978-952-10-4656-8. * Heikki Kauhanen, Timo Kuuluvainen, ym. Pohjoiset havumetsät: tutkimustuloksia ekologiseen metsänhoitoon. Metsäntutkimuslaitos, 2008 ISBN 978-951-40-2108-4. * Petri Keto-Tokoi ja Timo Kuuluvainen: Suomalainen aarniometsä. Maahenki, 2010 ISBN 978-952-5870-06-0. * Anni Vanhatalo, Pekka Niemelä, Timo Kuuluvainen ja Harri Vasander (toim.). Turjan vuonoilta Vienanmerelle: matka Kuolan niemimaan luontoon ja kulttuuriin. Helsingin yliopiston metsätieteiden laitos, 2012 - (Helsingin yliopiston metsätieteiden laitoksen julkaisuja, ISSN 1799-313X; 4.). ISBN 978-952-10-4532-5. == Lähteet == Luokka:Suomalaiset metsänhoitajat Luokka:Vuonna 1956 syntyneet Luokka:Elävät henkilöt
Will the Sun Rise?

Will the Sun Rise? on suomalaisen power metal -yhtye Stratovariuksen kuudes single. Se julkaistiin vuonna 1996 levymerkillä T & T. == Kappaleet == # # # # # # == Kokoonpano == * Timo Kotipelto – laulu * Timo Tolkki – kitara * Jörg Michael – rummut * Jens Johansson – koskettimet * Jari Kainulainen – basso == Lähteet == Luokka:Vuoden 1996 kappaleet Luokka:Stratovariuksen kappaleet
Algeria kesäolympialaisissa 2012

Algeria vuoden 2012 olympialaisissa. Algeria osallistui Lontoossa järjestettyihin vuoden 2012 olympialaisiin lähettämällä kilpailuihin 39 urheilijaa jotka osallistuvat 12 eri urheilulajiin. Maan lipunkantajana toimi avajaisissa Abdelhafid Benchabla ja loppuserenomiassa Taoufik Makhloufi. Ainoa joukkuelaji johon Algeria sai edustajajoukkueen oli naisten lentopallo. Aiemmin Algeriaa edustaneista urheilijoista oli mukana judoka Soraya Haddad joka oli voittanut pronssia Pekingin olympialaisissa. Kokemusta edusti myös aiemmat olympialaiset kokenut Lea Moutoussamy, joka oli Pekingin olympialaisissa maan nuorin olumpiaedustaja ollen vain 14-vuotias. Kevyen raskaansarjan nyrkkeilijä ja vuoden 2011 maailmanmestari Abdelhafid Benchabla toimi maan lipunkantajana avajaisissa. Algeria sai olympialaisista ensimmäisen kultamitalinsa sitten vuoden 2000 olympialaisten, kun keskimatkan juoksija Taoufik Makhloufi voitti kultaa 1 500 metrin juoksussa. Makhloufin mitali oli maan ainut vuoden 2012 olympialaisissa. == Lajit joihin Algerialla oli edustaja == Urheilulaji Miehet Naiset Yhteensä Yleisurheilu 5 1 6 Nyrkkeily 8 0 8 Pyöräily 1 0 1 Miekkailu 0 2 2 Judo 0 2 2 Soutaminen 0 1 1 Ampuminen 1 0 1 Uiminen 1 0 1 Taekwondo 1 0 1 Lentopallo 0 12 12 Painonnosto 1 0 1 Wrestling 3 0 3 Yhteensä 21 18 39 Kesäolympialaisissa 2012 Luokka:Valtiot kesäolympialaisissa 2012
The Kiss of Judas

The Kiss of Judas on suomalaisen power metal -yhtye Stratovariuksen kahdeksas single. Se julkaistiin vuonna 1997 levymerkillä T & T == Kappaleet == # # # # # == Kokoonpano == * Timo Kotipelto – laulu * Timo Tolkki – kitara * Jörg Michael – rummut * Jens Johansson – koskettimet * Jari Kainulainen – basso == Lähteet == Luokka:Vuoden 1997 kappaleet Luokka:Stratovariuksen kappaleet